Conradus I (rex Hierosolymitanus)
Conradus (natus circa annum 1146; necatus die 28 Aprilis 1192) fuit nobilis Italianus, filius Guillelmi V marchionis Montisferrati. Conradus anno 1187 pro imperatore Isaacio II Alexium Branam debellavit; in matrimonium duxit eodem anno Theodoram Angelinam, imperatoris sororem, tituloque "Caesar" dignatus est, sed mox uxorem abiecit et ad Tyrum properavit. Ibi die 24 Novembris 1190 Isabellam, filiam regis Amalrici, uxorem duxit (usque eo Hanfredo de Torono maritam) et ex ea filiam genuit Mariam. Anno 1191, patre mortuo, Conradus marchio Montisferrati factus est; anno 1192, nuper rex Hierosolymitanus electus, statim ab Assassinis necatus est.

Bibliographia 
 "Die italienische Gegenkanzlei Konrads von Montferrat (1187-1192)" in Hans Eberhard Meyer, Die Kanzlei der lateinischen Königen von Jerusalem (Hannoveriae: Hahn, 1996) vol. 2 pp. 434-509

Nexus externi 
 

Aleramici
Nati saeculo 12
Mortui 1192
Caesares Byzantini
Marchiones et duces Montisferrati
Reges et reginae Hierosolymitani
Participes bellorum de Regno Hierosolymitano
Necati